BOSNA I HERCEGOVINA  
FEDERACIJA BOSNE I HERCEGOVINE
KANTON SARAJEVO   
OPĆINSKI SUD U SARAJEVU                                             
Broj:65 0 I 893691 21 I 
Sarajevo, 30.03.2023.. godine
 
 
Općinski  sud  u Sarajevu, sudija Numić Alisa, u izvršnom predmetu tražioca izvršenja PRIVREDNA BANKA SARAJEVO, Ul. Obala Kulina bana broj 18, Sarajevo, protiv izvršenika A.G. iz Sarajeva,  radi  izvršenja, van ročišta, dana 30.03.2023. godine, donio je;
  
Z A K LJ U ČAK
o  prodaji nepokretnosti
 
1. Određuje se DRUGO  ROČIŠTE za prodaju nekretnine  upisane  upisane u zemljišnim knjigama Općinskog suda u Sarajevu, Zk uložak broj 2537, K.O. Dolac, k.č. 706/3 E1 u naravi posebni dio 1- STAN-PRIZEMLJE, ukupne površine 47,18m2 a koji se sastoji od spavaće sobe površine 11,19m2, spavaće sobe površine 9,09m2, ostave površine 2,15m2, hodnika površine 5,25m2, dnevnog boravka i trpezarije površine 12,70m2, kuhinje površine 3,24m2 i kupatila površine 3,56m2, vlasništvo izvršenika A.G. sa dijelom 1/1, putem usmenog  i javnog nadmetenja za dan 
 
ČETVRTAK, 11.05.2023. godine, sa početkom u 10,00 sati
 
2. Ročište za prodaju nekretnine iz tačke 1. ovog zaključka održat će se u zgradi Općinskog suda u Sarajevu u ul. Šenoina broj 1, soba 455/IV-IZVRŠNO ODJELJENJE. 
 
3. Vrijednost nekretnine označena u tački 1. ovog zaključka utvrđuje se u iznosu od 61.000,00 KM, a prema nalazu vještaka Mehmedagić Adnana, stalnog sudskog vještaka građevinske struke od 16.12.2022. godine
 
4. Na drugom ročištu za javno nadmetanje nekretnina označena u tački 1. ovog zaključka se ne može prodati ispod jedne polovine 1/3, utvrđene vrijednosti navedene u tački 3. ovog zaključka. 
 
5. Ako se nekretnina označene u tački 1. ovog zaključka ne bude mogla prodati na drugom ročištu, sud će u roku od 30 dana, zakazati treće ročište na kojem se navedena nekretnina ne može prodati ispod 1/3 utvrđene vrijednosti iz tačke 3. ovog zaključka. 
 
6. Na ročištu za prodaju nekretnine iz tačke 1. ovog zaključka kao kupci mogu sudjelovati samo osobe koje su predhodno položile osiguranje od 10%, a najviše 10.000,00 KM. Ponudioci su dužni da prije početka nadmetanja sudu predati po jedan primjerak uplatnice i koje se vidi da je osiguranje položeno. Ponudiocima čija ponuda nije prihvaćena osim za 3 (tri) najbolja ponudioca, vratit će se osiguranje odmah nakon zaključivanja javnog nedmetanja. 
 
7. Uplata osiguranja se vrši na depozitni račun Općinskog suda u Sarajevu koji se vodi kod BBI BANKE broj 141 196 532 000 9639,  sa naznakom broja predmeta.
Porez i taksu u vezi sa prodajom nekretnine iz tačke 1. ovog zaključka snosi kupac ukoliko se stranke drugačije ne dogovore. 
 
8. Najbolji ponudilac-kupac je dužan da cijenu po kojoj je nekretnina iz tačke 1. ovog zaključka prodata položi sudu u roku od 30 dana od dana prodaje umanjenu za položeno osiguranje. Ako kupac u tom roku ne položi tu cijenu, sud će prodaju prvom ponuđaču proglasiti nevaljanom i novim zaključkom odrediti da je suvlasnički dio nekretnine iz tačke 1. ovog zaključka prodat drugom po redu ponuđaču koji je dužan sudu deponovati prodajnu cijenu u roku od 30 dana od dana prijema tog zaključka. Ukoliko drugi ponuđač ne položi cijenu u ostavljenom roku sud će nekretninu iz tačke 1. ovog zaključka ponuditi trećem ponuđaču pod istim uslovima. 
 
9. Ako kupci u ostavljenim rokovima ne polože prodajnu cijenu, sud će oglasiti da je prodaja nekretnine iz tačke 1. ovog zaključka neuspjela i odredit će novu prodaju. 
U tom slučaju iz položenog osiguranja prvog ponuđaču pokrit će se troškovi neuspjelog ročišta, a ako se ovi troškovi ne mogu namiriti u cijelosti iz iznosa osiguranja razlika se namiruje iz osiguranja drugog ponuđaču. Ova pravila se primjenjuju i u slučaju odustanka trećeg ponuđača.
 
10. Od polaganja osiguranja oslobođen je tražilac izvršenja na čiji prijedlog je određeno izvršenje u ovoj izvršnoj stvari. 
 
11. Ovaj zaključak o prodaji objavit će se na Oglasnoj tabli Općinskog suda u Sarajevu. Stranka može o svom trošku objaviti zaključak o prodaji u sredstvima javnog informisanja, odnosno da o zaključku obavijesti lica koja se bave posredovanjem u prodaji nepokretnosti. 
 
12. Stranke se mogu sporazumjeti u pisanom obliku najkasnije do  prodaje nekretnine javnim nadmetanjem, da se prodaja suvlasničkog dijela nekretnine iz tačke 1. ovog zaključka u određenom roku izvrši neposrednom pogodbom. 
 
 
                                                                                                                                                SUDIJA
                                                                                                                                               Alisa Numić  
 
 
POUKA, protiv ovog zaključka nije dozvoljen poseban pravni lijek. 
 
